**2-ТОҚСАН БОЙЫНША ЖИЫНТЫҚ БАҒАЛАУҒА АРНАЛҒАН ТАПСЫРМАЛАР**

**«Ежелгі көшпелілер мәдениеті» бөлімі бойынша жиынтық бағалау**

**1-тапсырма**

**Мәтінді түсініп оқы . Төменде берілген сөздердің синонимін мәтіннен тауып айтыңыз.**

Адамдар ерте кезден сауда жасаған. Уақыт өте ел мен елді, қалалар мен халықтарды бір-бірімен байланыстыратын сауда жолдары пайда болды. Осылайша Еуропа мен Азияда Ұлы Жібек жолы Чжан Цянбының саяхаты нәтижесінде ашылды.

«Ұлы Жібек жолы» деген атауды 1877 жылы неміс географы Фердинанд фон Рихтгофен берді.

Ұлы Жібек жолының бір тармағы – Египет пен Вавилонда, Иранда өте қымбат бағаланатын, әдемі көк тас лазурит тасымалдаған — «лазурит жолы» деп аталған. Екінші тармағы – Қытайдағы императорлар мен ақсүйектерге әшекейлер жасау үшін әдемі нефрит тасын тасымалдайтын — «нефрит жолы» болған. Ал үшінші «бұлғын жолымен» қымбат бағалы терілер тасылған. Ұлы Жібек жолы ежелгі Қазақстан жерімен де өткен. Жолдың бойында Испиджаб, Тараз, Алматы, Отырар, Түркістан, Сауран, Сығанақ қалалары бой көтерді. **(109 сөз)**

**Бұрыннан – ерте кезден бағалы - өте қымбат жеткізген - тасымалдаған салынды - бой көтерді (5 балл )**

**2-тапсырма.**

**Мәтін мазмұны бойынша 6 сұрақ құрыңыз. (5 балл )**

1. **Ұлы Жібек жолы қалай ашылды?**
2. **«Ұлы Жібек жолы» атауын кім берді?**
3. **Неліктен «лазурит жолы» деп аталған?**
4. **Ұлы Жібек жолының екінші тармағы қалай аталды?**
5. **«Бұлғын жолымен» не тасылған?**
6. **Ұлы Жібек жолында Қазақстанның қай қалалары бой көтерді?**

**Жалпы: 10 балл**